Η διαμονή στο σπίτι της Ιωάννας ήταν μια αυθεντική εμπειρία στην Τήνο. Προσφέρει σύγχρονες ανέσεις και παροχές που χρειάζεται κάποιος για να χαλαρώσει στις διακοπές του ενώ ταυτόχρονα είναι ένα παραδοσιακό Τηνιακό σπίτι με παλιά (ιστορικά) αντικείμενα και παραδοσιακά ξύλινα έπιπλα. Μέσα στο σπίτι κυριαρχεί η πέτρα, το ξύλο, το μάρμαρο, το μπλε και το λευκό. Η βεράντα έχει καταπληκτική θέα προς τη θάλασσα και το απόγευμα στο ηλιοβασίλεμα. Έχει δύο ανεξάρτητους ορόφους, οπότε είναι ιδανικό για μεγάλες παρέες που θέλουν να μένουν μαζί αλλά να έχουν και ανεξαρτησία. Η κουζίνα είναι πλήρης για μαγείρεμα, η τραπεζαρία τεράστια χωράει όλη την παρέα για φαγητό ή επιτραπέζια παιχνίδια, και το σαλόνι είναι κατάλληλο για χαλάρωση. Ελπίζω να καταφέρω να έρθω ξανά για περισσότερες ημέρες!